section_heading: Životopis
paragraph_text: Godine 2012., surađivala je s robnom markom PacSun, sa svojom sestrom Kendall, i kreirala odjeću "Kendall & Kylie". 2015. godine Kylie je lansirala vlastitu kozmetičku liniju pod nazivom Kylie Lip Kits, koju je sljedeće godine preimenovana u Kylie Cosmetics. Također je izdala mobilnu aplikaciju koja je dostigla broj jedan na iTunes App Storeu. Tijekom 2014. i 2015. godine časopis Time je na popisu najutjecajnijih tinejdžera na svijetu naveo sestre Jenner, navodeći njihov značajan utjecaj među mladima na društvenim mrežama. Godine 2017., Kylie je stavljena na listu Forbes Celebrity 100, što ju je učinilo najmlađom osobom na popisu. Glumila je u vlastitoj spin-off seriji, Life of Kylie, koja je premijerno prikazana na E! 6. kolovoza 2017. Prema časopisu Forbes, njena neto vrijednost procjenjuje se na milijardu američkih dolara, što je s 21 godinom čini najmlađom milijarderkom na svijetu od ožujka 2019. U studenom 2018. New York Post joj je pripisao priznanje za najutjecajniju slavnu osobu u modnoj industriji.